Dicelosternus

Se Systematisk inndeling

Dicelosternus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende 
En middelsstor, kraftig, litt blank, rød trebukk. Antennene er omtrent så lange som kroppen. Pronotum er sekskantet, med en kraftig tann et stykke bak midten av hver side. Dekkvingene er jevnbrede og rundede i spissen, med et mørkt tverrbånd i den bakre delen.

Levevis 
De voksne billene besøker gjerne blomster, og er dagaktive. De er aktive flygere.

Utbredelse 
Arten er utbredt over mye av Kina.

Systematisk inndeling 

Denne gruppen blir ofte plassert til den store stammen Trachyderini.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Purpuricenini Fairmaire, 1864
 Slekten Dicelosternus Gahan, 1900
 Dicelosternus corallinus Gahan, 1900

Kilder 
 zin.ru - Purpuricenini
 Cerambycidae of the World - Purpuricenus 
 Oversikt over artene

Eksterne lenker 
 

Cerambycinae
Biller formelt beskrevet i 1900
Kinas insekter